“เอเอสเอ็น โบรกเกอร์” เตรียมยื่นไฟลิ่งก.ล.ต.ปลายปีนี้ หวังเข้าเทรด mai ต้นปีหน้า
"เอเอสเอ็น โบรกเกอร์" ผู้ประกอบธุรกิจนายหน้าประกันวินาศภัยประกันภัยรถยนต์ และประกันชีวิต เตรียมยื่นไฟลิ่ง ก.ล.ต.ปลายปีนี้ หวังเข้าเทรด mai ต้นปี 59 โดยมีบริษัท ทริปเปิ้ล เอ พลัส แอดไวเซอรี่ จำกัด เป็นที่ปรึกษาทางการเงิน
26 ต.ค. 2558

นายธวัชชัย ชีวานนท์ กรรมการผู้จัดการ บริษัท เอเอสเอ็น โบรกเกอร์ จำกัด (มหาชน) ผู้ประกอบธุรกิจนายหน้าประกันวินาศภัยประกันภัยรถยนต์ และประกันชีวิต เปิดเผยว่า บริษัทได้แต่งตั้งให้บริษัท ทริปเปิ้ล เอ พลัส แอดไวเซอรี่ จำกัด เป็นที่ปรึกษาทางการเงิน เพื่อเตรียมเสนอขายหุ้นให้กับประชาชนทั่วไปครั้งแรก (IPO)  ซึ่งคาดว่าจะยื่นแบบเสนอขายหุ้น IPO ต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) ในปลายปีนี้ และคาดว่าจะนำหุ้นเข้าซื้อขายในตลาดหลักทรัพย์เอ็ม เอ ไอ (mai) ในช่วงต้นปี 59